Държавен вестник, бр. 32, 2008 г., стр. 25

Б Р О Й  32
Д Ъ Р Ж А В Е Н   В Е С Т Н И К
С Т Р .  25
2. следят за състоянието на другите служи-
тели от групата и да не се отделят от групата;
3. поддържат постоянна връзка с ръководи-
теля на групата;
4. прекратят работа и незабавно да уведомят
ръководителя на групата при нарушено или
затруднено дишане, или влошаване на общото
им физическо състояние;
5. уведомят незабавно ръководителя на гру-
пата и предприемат мерки за продължаване
използването на апарата до излизане в годна
за дишане среда при повреда на ДА или лице-
вата маска;
6. уведомят незабавно ръководителя на гру-
пата при задействане на сигнално устройство
на ДА.
Чл. 43. При отрицателни температури на
въздуха за осигуряване на безотказната работа
на ДА е необходимо:
1. резервните бутилки и ДА да се съхраняват
в отоплените кабини на противопожарните
машини или в топлоизолирани контейнери;
2. да се избягва омокрянето на ДА по време
на работа;
3. подмяната на бутилките на ДА да се из-
вършва в помещения с положителни темпе-
ратури или в кабините на противопожарните
машини.
Чл. 44. Поставянето на ДА се разрешава само
след извършване на проверка № 1 (или опера-
тивна проверка) и по команда “Апарата—пос-
тави”. При тази команда служителят стабили-
зира апарата с раменните и поясния ремъци,
отваря до край вентила (вентилите) на бутил-
ката (бутилките) за въздух, сваля каската от
главата си и поставя лицевата маска, извършва
няколко дълбоки вдишвания и поставя каската
на главата си.
Чл. 45. (1) Свалянето на ДА се извършва по
команда “Апарата—свали”. При тази команда
служителят сваля каската и лицевата си маска,
затваря вентила (вентилите) на бутилката (бу-
тилките), освобождава апарата от остатъчно
налягане, откопчава поясния ремък, разхлабва
до край раменните ремъци, сваля ДА и поставя
каската на главата си.
(2) Свалянето на ДА при използване на за-
щитно облекло, покриващо ДА, се извършва
след почистване и събличане на облеклото при
осигурен резерв от въздух в бутилката (бутил-
ките) на ДА.
Чл. 46. (1) Всички възникнали въпроси в про-
цеса на работа с ДА, свързани с безопасността
на служителите при изпълнение на оперативни
задачи (тренировки) и неуредени с тази инст-
рукция, се решават от РОД (ръководителя на
занятието) съобразно създалата се обстановка.
(2) При изпълнение на международни ми-
сии от екип (и) на НСПБЗН организирането и
осъществяването на дейности, насочени към
осигуряване на дихателна защита на личния
състав и спазването на правилата за безопасна
експлоатация на ДА, се провеждат под непос-
редственото ръководство на ръководителя на
екипа или определени от него длъжностни лица.
Г л а в а  с е д м а
ИЗИСКВАНИЯ КЪМ ДИХАТЕЛНИТЕ АПА-
РАТИ НА ОПЕРАТИВНО ДЕЖУРСТВО.
ВИДОВЕ ПРОВЕРКИ НА ДИХАТЕЛНИТЕ
АПАРАТИ
Чл. 47. (1) За всеки служител от състава на
ДС се осигурява ДА, който по време на дежур-
ството се съхранява в противопожарната ма-
шина на съответния екип.
(2) Дихателните апарати и резервните бу-
тилки в противопожарните машини се съхра-
няват в гнезда, облицовани с мек материал и
оборудвани с приспособления за укрепване.
(3) Резервните бутилки за ДА се съхраняват
отделно от ДА.
(4) За всеки ДА на дежурство се осигурява
най-малко една резервна бутилка (един комп-
лект бутилки) в противопожарната машина и
най-малко две бутилки (два комплекта бутил-
ки) в ПДЗ.
(5) Лицевите маски на ДА на дежурство са
свързани към апаратите и се съхраняват в за-
щитни калъфи.
Чл. 48. (1) Дихателните апарати на личния
състав, свободен от дежурство, както и резерв-
ните бутилки в структурни звена на НСПБЗН
се съхраняват в ПДЗ (или ЦДЗ).
(2) Помещенията на ПДЗ (ЦДЗ) се държат
постоянно заключени, като ключовете за тях
се съхраняват в диспечерския пункт.
(3) Върху съхраняваните в ПДЗ (ЦДЗ) ДА се
поставя етикет с номера на ДА, имената и длъж-
ността на служителя (служителите), на който
(които) е зачислен.
(4) В ПДЗ се съхраняват само изправни,
почистени и готови за работа ДА.
(5) Пълните, празните и неизправните бу-
тилки за ДА се съхраняват поотделно, на раф-
тове, обозначени с трайно закрепени табели с
надписи “пълни”, “празни”, “за ремонт”.
Чл. 49. Взимането на ДА от личния състав,
който застъпва на дежурство, и прибирането на
ДА в ПДЗ след дежурство се извършва под ръ-
ководството на ръководителя на ДС.
Чл. 50. За времето, през което ДА се нами-
рат на ремонт или за проверка № 2, на служите-
лите се зачисляват ДА от резервните.
Чл. 51. (1) Бутилките на ДА и резервните
бутилки в противопожарните машини и ПДЗ в
РСПБЗН, както и резервът от пълни бутилки в
базите за ДЗ и ЦДЗ се съхраняват напълнени с
въздух, с налягане:
1. за ДА с работно налягане 20 МРа (± 10 %)—
не по-малко от 18 МРа;